Antifungals คือ ยาที่ใช้รักษา หรือ ใช้ป้องกันอาการต่างๆที่เกิดจากโรคเชื้อรา ใช่หรือไม่
ใช่ Antifungal agent หรือ Antifungals คือ ยาที่ใช้รักษา หรือ ใช้ป้องกันอาการต่างๆที่เกิดจากโรคเชื้อรา โดยตัวยาจะออกฤทธิ์ยับยั้งการแบ่งตัวของเชื้อรา Fungistatic หรือ มีฤทธิ์ฆ่าเชื้อรายาฆ่าเชื้อรา Fungicidal

ยาต้านเชื้อราแบ่งตามโครงสร้างทางเคมีที่ใช้ประโยชน์ในการรักษาเป็นประเภทชนิดกลุ่มต่างๆ เช่น ก. ยาต้านเชื้อรากลุ่มที่ออกฤทธิ์ทั่วร่างกาย Systemic antifungal drugs ใช้รักษาการติดเชื้อราที่อวัยวะภายในร่างกาย เช่น ปอด ตับ เชื้อราที่ผิวหนังตื้นๆแต่เป็นทั่วร่าง กาย รักษาเชื้อราที่ไม่ตอบสนองต่อการใช้ยาทา และรักษาโรคติดเชื้อราในผู้ป่วยที่มีภูมิคุ้มกันต้านทานโรคบกพร่อง หรือ มีความผิดปกติอื่นๆที่มีผลทำให้เชื้อรามีการแพร่กระจายไปหลายอวัยวะ ซึ่งได้แก่ยากลุ่มชนิดต่างๆ ดังนี้ เช่น ยากลุ่มพอลิอีน Polyenes เช่น ยาแอมโฟเทอริซิน บี Amphotericin B ยากลุ่มเอโซล Azoles เช่น ยาไอทราโคนาโซล Itraconazole ฟลูโคนาโซล Fluco nazole คีโตโคนาโซล Ketoconazole โพซาโคนาโซล Posaconazole โวริโคนาโซล Voriconazole ยากลุ่มอัลลิลเอมีน Allylamine เช่น ยาเทอร์บินาฟีน Terbinafine ยากลุ่มแอคไคโนแคนดิน Echinocandin เช่น ยาไมคาฟันจิน Micafungin แอนิดูลาฟันจิน Anidulafungin แคสโปฟันจิน Caspofungin ยากลุ่มที่โครงสร้างคล้ายสารไพริมิดีนสารเคมีชนิดหนึ่งPyrimidine analogues เช่น ยาฟลูไซโทซีน Flucytosine ยาอื่นๆ เช่น ยากริซีโอฟูลวิน Griseofulvin 

ข. ยาต้านเชื้อราที่ใช้ภายนอก Topical antifungal drugs เป็นยาที่ใช้ทาภายนอกเพื่อรักษาโรคติดเชื้อราที่ผิวหนังชั้นตื้นๆหรือผิวหนังชั้นนอก ผม ขน และเล็บ เช่น ยากลุ่มพอลิอีน Polyenes เช่น ยาไนสแตติน Nystatin ยากลุ่มเอโซล Azoles เช่น ยาโคลไตรมาโซล Clotrimazole ไมโคนาโซล Miconazole อีโคนาโซล Econazole ไอโซโคนาโซล Isoconazole คีโตโคนาโซล Ketoconazole ยากลุ่มอัลลิลเอมีน Allylamine เช่น ยาเทอร์บินาฟีน Terbinafine แนฟทีฟีน Naftifine ยากลุ่มกลุ่มไทโอคาร์บาเมท Thiocarbamate เช่น ยาโทลนาฟเตท Tolnaftate ยากลุ่มไฮดรอกซีไพรีโดน Hydroxypyridone เช่น ยาไซโคลไพร็อกโอลามีน Ciclopirox Olamine ยากลุ่มมอร์โฟลาย Morpholine เช่น ยาอะมอร์โรลฟีน Amorolfine ยาอื่นๆ เช่น อันดีไซลินิก แอซิด Undecylenic acid ยาขี้ผึ้งวิทฟิลด์ Whitfield ointment ซึ่งประกอบไปด้วยตัวยา 2 ชนิดคือ กรดเบนโซอิก Benzoic acid และกรดซาลิซิลิก Salicylic acid
12.อายุรศาสตร์ (อายุรศาสตร์) - Internal Medicine,17.เภสัชวิทยา Pharmacology